Напрыклад ў Нямеччыне няма дзяржаўнай царквы, але існуе царкоўны падатак. У Ангельшчыне кароль і найважнейшыя дзяржаўныя чыноўнікі абавязкова павінны належыць да англіканскай Царквы. У ЗША ўсе цэрквы роўнапраўныя і маюць статус падобны да любой карпарацыі. У школах не дазволенае навучаньне рэлігіі, аднак кожная сэсія Кангрэсу ды інаўгурацыя прэзыдэнта пачынаецца малітвай. У войску ды флёце ёсьць капэляны. Сьвятасьць нядзелі ахоўваецца законам. У некаторых штатах існуе нават строгае пакараньне за блюзьнерства.